Document ID: 31996D0642

Title and Content:
ΑΠΟΦΑΣΗ ΤΗΣ ΕΠΙΤΡΟΠΗΣ της 8ης Νοεμβρίου 1996 για τη σύσταση συμβουλευτικής επιτροπής ενέργειας (96/642/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, Εκτιμώντας: ότι στη Λευκή Βίβλο της Επιτροπής «Ενεργειακή πολιτική για την Ευρωπαϊκή Ένωση» [COM (95)682], της 13ης Δεκεμβρίου 1995, προβλέπεται η δημιουργία συμβουλευτικής επιτροπής ενέργειας 7 ότι το ψήφισμα του Συμβουλίου, της 7ης Μαΐου 1996, σημειώνει με ικανοποίηση το εύρος και τη διαφάνεια των διαβουλεύσεων που πραγματοποιήθηκαν με τους οργανισμούς που εκπροσωπούν τους προμηθευτές και τους καταναλωτές ενέργειας στην Κοινότητα βάσει της Πράσινης Βίβλου, και καλεί την Επιτροπή να συνεχίσει τη διαδικασία των διαβουλεύσεων στο πλαίσιο κοινοτικής ενεργειακής πολιτικής 7 ότι οι εθνικές αρχές και οι οικονομικοί φορείς του τομέα αναγνωρίζουν την αναγκαιότητα ενός διαλόγου μεταξύ των εκπροσώπων του τομέα της ενέργειας και των υπηρεσιών της Επιτροπής 7 ότι ο διάλογος αυτός πρέπει να επιτρέπει στην Επιτροπή να συλλέγει, ιδίως τις σχετικές γνώμες που αφορούν τους στόχους της ευρωπαϊκής πολιτικής ενέργειας και την υλοποίησή της 7 ότι το πρόγραμμα-πλαίσιο της ΕΤΑ, που βασίζεται στη συνθήκη ΕΚ και στη συνθήκη Ευρατόμ, διασφαλίζει την τεχνολογική ανάπτυξη στους τομείς της μη πυρηνικής ενέργειας και της πυρηνικής ενέργειας 7 ότι κρίνεται σκόπιμο να συσταθεί συμβουλευτική επιτροπή ενέργειας της οποίας η δομή και η οργάνωση να ανταποκρίνονται στους στόχους της Επιτροπής 7 ότι είναι σημαντικό για την Επιτροπή να διαβουλεύεται ένα όργανο αντιπροσωπευτικό του συνόλου των φορέων του τομέα της ενέργειας 7 ότι κρίνεται σκόπιμο να δοθεί στην επιτροπή αυτή ένα καταστατικό που να βασίζεται στην αποκτηθείσα εμπειρία, ΑΠΟΦΑΣΙΖΕΙ: Άρθρο 1 1. Συστήνεται, εντός της Επιτροπής, συμβουλευτική επιτροπή ενέργειας, εφεξής καλούμενη η «επιτροπή». 2. Η επιτροπή αποτελείται από αξιόλογα πρόσωπα που προέρχονται από τους τομείς της παραγωγής, της διανομής, της κατανάλωσης, των συνδικάτων του ενεργειακού τομέα, καθώς και από αντιπροσωπεία των ενώσεων προστασίας του περιβάλλοντος. Άρθρο 2 Αποστολή 1. Η Επιτροπή μπορεί να συμβουλευθεί την επιτροπή πάνω σε όλα τα θέματα σχετικά με την κοινοτική ενεργειακή πολιτική. 2. Η επιτροπή εκδίδει γνώμη ή υποβάλλει εκθέσεις στην Επιτροπή μετά από αίτησή της ή με πρωτοβουλία της. Οι συζητήσεις της επιτροπής δεν υπάγονται σε ουδεμία ψηφοφορία. 3. Εφόσον η Επιτροπή ζητά γνώμη ή έκθεση από την επιτροπή, δυνάμει της δεύτερης παραγράφου, δύναται να καθορίσει προθεσμία εντός της οποίας η γνώμη αυτή θα πρέπει να εκδοθεί ή εντός της οποίας θα πρέπει να υποβληθεί η έκθεση. Άρθρο 3 Σύνθεση 1. Η επιτροπή περιλαμβάνει 31 (τριάντα ένα) μέλη. 2. Οι θέσεις κατανέμονται ως εξής: - 15 μέλη εκπροσωπούντα τους επαγγελματίες του ενεργειακού τομέα στο σύνολό του, - οκτώ μέλη εκπροσωπούντα τους καταναλωτές ενέργειας, - έξι μέλη εκπροσωπούντα τα συνδικάτα των εργαζομένων του τομέα, - ένα μέλος εκπροσωπεί την προστασία του περιβάλλοντος, - έναν εκπρόσωπο των υπηρεσιών της Επιτροπής. Άρθρο 4 Διορισμός 1. Τα τακτικά και τα αναπληρωματικά μέρη της επιτροπής ορίζονται από την Επιτροπή. 2. Για κάθε τακτικό μέλος ορίζεται ένα αναπληρωματικό. 3. Οι ευρωπαϊκές οργανώσεις στον τομέα της ενέργειας (βιομηχανία, καταναλωτές, συνδικάτα) και της προστασίας του περιβάλλοντος προτείνουν μετά από αίτηση της Επιτροπής κατάλογο τριών προσώπων για κάθε θέση. 4. Οι προτεινόμενοι υποψήφιοι για κάθε θέση από τις οργανώσεις πρέπει να είναι διαφορετικών εθνικοτήτων. 5. Με την επιφύλαξη των διατάξεων του άρθρου 11, τα αναπληρωματικά μέλη δεν παρίστανται σε συνεδριάσεις της επιτροπής ή μιας ομάδας εργασίας (κατά την έννοια του άρθρου 10) παρά μόνο σε περίπτωση αδυναμίας ή απουσίας του τακτικού μέλους. Άρθρο 5 Εντολή 1. Η διάρκεια της εντολής των τακτικών μελών της επιτροπής και των αναπληρωματικών μελών τους είναι τρία (3) έτη. Είναι ανανεώσιμη μία φορά. Πάντως, η Επιτροπή έχει τη δυνατότητα να θέσει τέλος στην εντολή πριν από τη λήξη της. 2. Μετά τη λήξη της εντολής τους, τα μέλη της επιτροπής και τα αναπληρωματικά τους μέλη παραμένουν στη θέση τους μέχρι να προβλεφθεί η αντικατάστασή τους ή ανανέωση της εντολής τους. 3. Η εντολή ενός μέλους παύει να ισχύει πριν τη λήξη της εντολής λόγω παραίτησης ή θανάτου. Είναι δυνατόν επίσης να τεθεί τέλος στην εντολή ενός μέλους αφ' ής στιγμής ο οργανισμός που υπέβαλε την υποψηφιότητά του ζητήσει την αντικατάστασή του. Το τακτικό μέλος αντικαθίσταται για την υπολειπόμενη περίοδο σύμφωνα με τη διαδικασία που προβλέπεται στο άρθρο 4. 4. Τα καθήκοντα που ασκούνται δεν αποτελούν αντικείμενο αμοιβής. Άρθρο 6 Δημοσίευση Ο κατάλογος των μελών δημοσιεύεται από την Επιτροπή προς ενημέρωση στην Επίσημη Εφημερίδα των Ευρωπαϊκών Κοινοτήτων. Άρθρο 7 Προεδρία 1. Η επιτροπή εκλέγει ανάμεσα στα μέλη της έναν πρόεδρο για διάρκεια τριών ετών. Η εκλογή απαιτεί τα δύο τρίτα των παρόντων μελών. 2. Με πλειοψηφία δύο τρίτων των παρόντων μελών, η επιτροπή εκλέγει κάθε δύο έτη, μεταξύ των μελών της, τρεις (3) αντιπροέδρους που εκπροσωπούν αντιστοίχως τη βιομηχανία, τους καταναλωτές και τα συνδικάτα. 3. Ο πρόεδρος και οι αντιπρόεδροι των οποίων η εντολή έχει λήξει παραμένουν στη θέση τους μέχρι να προβλεφθεί η αντικατάστασή τους ή η ανανέωση της εντολής τους. 4. Σε περίπτωση λήξης της εντολής του προέδρου ή ενός εκ των αντιπροέδρων, προβλέπεται αντικατάστασή του για τη διάρκεια της υπολειπόμενης εντολής σύμφωνα με τη διαδικασία που προβλέπεται στις παραγράφους 1 και 2. Άρθρο 8 Προεδρείο 1. Ο πρόεδρος και οι αντιπρόεδροι αποτελούν το προεδρείο. 2. Το προεδρείο προετοιμάζει και οργανώνει τις εργασίες της επιτροπής. 3. Το προεδρείο είναι δυνατόν να καλέσει τους υπεύθυνους κάθε ομάδας εργασίας που ορίζονται στο άρθρο 10 να συμμετάσχουν στις συνεδριάσεις του. Άρθρο 9 Γραμματεία Η Επιτροπή εξασφαλίζει τη γραμματεία της επιτροπής, του προεδρείου και των ομάδων εργασίας. Άρθρο 10 Ομάδες εργασίας 1. Προκειμένου να πραγματοποιήσει το στόχο που καθορίζεται στο άρθρο 2, η επιτροπή δύναται: α) να συστήσει ομάδες εργασίας ad hoc. Μπορεί να εξουσιοδοτήσει ένα μέλος να παραχωρήσει τη θέση του σε εμπειρογνώμονα που ορίζεται ρητώς εντός μιας ομάδας εργασίας. Ο εκπρόσωπος που ορίζεται κατ' αυτόν τον τρόπο χαίρει των ιδίων δικαιωμάτων με το τακτικό μέλος το οποίο αντικαθιστά στις συνεδριάσεις της ομάδας εργασίας 7 β) να προτείνει στην Επιτροπή την πρόσκληση εμπειρογνωμόνων προκειμένου να συμμετάσχουν σε συγκεκριμένες εργασίες. 2. Οι ομάδες εργασίας περιλαμβάνουν μέγιστο αριθμό 11 μελών. 3. Η σύσταση μιας ομάδας εργασίας υπόκειται σε προηγούμενη δημοσιονομική άδεια της Επιτροπής. Άρθρο 11 Παρατηρητές Οι εκπρόσωποι των ενδιαφερομένων υπηρεσιών της Επιτροπής συμμετέχουν στις συνεδριάσεις της επιτροπής και των ομάδων εργασίας ως παρατηρητές. Άρθρο 12 Γνώμη και έκθεση Η επιτροπή διαβιβάζει τις γνώμες της ή τις εκθέσεις της στην Επιτροπή. Στην περίπτωση που οι γνώμες ή οι εκθέσεις που έχουν ζητηθεί αποτελούν αντικείμενο ομόφωνης απόφασης της επιτροπής, αυτή εκδίδει κοινά συμπεράσματα που είναι συνειμένα στην αναφορά. Σε περίπτωση που μια γνώμη ή μια έκθεση δεν αποτελεί αντικείμενο ομόφωνης απόφασης, η επιτροπή διαβιβάζει στην Επιτροπή τις αποκλίνουσες απόψεις που εξεφράστηκαν σ' αυτήν. Άρθρο 13 Συνεδριάσεις 1. Η επιτροπή και το προεδρείο συνεδριάζουν στην έδρα της Επιτροπής. 2. Η επιτροπή και το προεδρείο καλούνται με πρωτοβουλία του προέδρου ή μετά από αίτηση της πλειοψηφίας των μελών τους. Άρθρο 14 Απόρρητο Με την επιφύλαξη των διατάξεων το άρθρο 214 της συνθήκης, τα μέλη της επιτροπής οφείλουν να τηρούν το απόρρητο των εργασιών. Άρθρο 15 Αναθεώρηση Η Επιτροπή, μετά από ακρόαση της επιτροπής, έχει τη δυνατότητα να αναθεωρήσει την παρούσα απόφαση ανάλογα με την αποκτηθείσα εμπειρία. Άρθρο 16 Έναρξη ισχύος Η παρούσα απόφαση αρχίζει να ισχύει την ημέρα της δημοσίευσή της στην Επίσημη Εφημερίδα των Ευρωπαϊκών Κοινοτήτων. Βρυξέλλες, 8 Νοεμβρίου 1996.

Classification Labels:
1154
712

Label Descriptions:
{"1154": "Ενεργειακή πολιτική", "712": "ΕΝΕΡΓΕΙΑ"}

EuroVoc IDs (Original): 5769
5442
2498
4415
2478

EuroVoc IDs (Expanded): 5769
5442
2498
4415
2478

Dataset Source: meu

Split: train